b'\n_START_ARTICLE_\nEvangeli\xc4\x8danska Cerkev\n_START_PARAGRAPH_\nEvangeli\xc4\x8danska Cerkev je protestantska Cerkev, ki izhaja neposredno iz reformacijskega gibanja, ki ga je spro\xc5\xbeil Martin Luther._NEWLINE_Slovencem je najbolj znana Evangeli\xc4\x8danska Cerkev Augsbur\xc5\xa1ke veroizpovedi, ki izhaja neposredno iz Luthrovega gibanja in jo zato imenujemo tudi Luteranska Cerkev. V sloven\xc5\xa1\xc4\x8dini izraz Evangeli\xc4\x8danska Cerkev obi\xc4\x8dajno ena\xc4\x8dimo s tem pomenom._NEWLINE_V \xc5\xa1ir\xc5\xa1em smislu lahko izraz Evangeli\xc4\x8danske Cerkve pomeni tudi druge Cerkve, ki izhajajo iz reformacijskega gibanja v 16. stoletju, zlasti Cerkve, ki so nastale na naukih Ulricha Zwinglija in Jeana Calvina - imenujemo jih tudi Evangeli\xc4\x8danske Cerkve Helvetske veroizpovedi, Kalvinske Cerkve ali tudi reformirane Cerkve._NEWLINE_Evangeli\xc4\x8danske Cerkve v\xc4\x8dasih uvr\xc5\xa1\xc4\x8damo v \xc5\xa1ir\xc5\xa1o skupino evangeli\xc4\x8danska Cerkva.'